<classify> WAZIRI wa Nchi, Ofisi ya Waziri Mkuu, Sera, Bunge, Kazi, Vijana, Ajira na wenye Ulemavu, Jenista Mhagama ameiagiza Bodi ya Wadhamini ya Mfuko wa Hifadhi ya Jamii NSSF kuwachukulia hatua watumishi wote watakaobainika kushiriki katika ubadhirifu wa fedha na mali za shirika hilo.Aidha, ameitaka bodi hiyo kuhakikisha inafanyia kazi kwa haraka hoja zilizoibuliwa na Mdhibiti na Mkaguzi wa Hesabu za Serikali CAG na Taarifa ya Ukaguzi ya Mamlaka ya Udhibiti wa ununuzi wa umma PPRA.Mhagama alitoa maagizo hayo mjini hapa alipokuwa akizindua Bodi hiyo NSSF inayoongozwa na mwenyekiti wake Balozi mstaafu Ali Idi Siwa.Alisema ripoti za CAG ya mwezi Machi, mwaka huu, imeibua hoja za matumizi mabaya ya fedha pamoja na miradi isiyo kamilika, sambamba na ile ya PPRA hivyo ni vema kufanyia kazi yale yote yaliyoibuliwa kwa haraka na kama kuna watumishi wamehusika katika ubadhirifu huo wajuchukuliwe hatua.Alisema pamoja na hoja hizo za CAG lakini pia katika ripoti za Mamlaka ya manunuzi ya Umma PPRA pia imeonesha hoja kadhaa ambazo zinamashaka katika baadhi ya matumizi ya fedha.Alisema kutokana na hali hiyo bodi hiyo inatakiwa kufanyia kazi haraka hoja hizo na kuwachukulia hatua kali watumishi wote walioshiriki katika ubadhirifu wa fedha za wanachama katika mfuko huo.Nitawashangaa sana kama suala hili mtachelewa kulifanyia kazi mapema, yaani mwezi wa kwanza unapita na wa pili unapita hamjachukua hatua yeyote, lazima hatua kali zichukuliwe kwa hawa wote ambao wameshiriki katika kufanya ubadhirifu wa aina mbalimbali katika shirika letu hatuwezi kuendelea kuwaangalia tuu watu ambao wanahujumu shirika.Alisema kuwa serikali haiwezi kuendelea kuvumilia shirika hilo kuwa na miradi isiyokamilika wakati wote huku fedha za wanachama zikiwa zimeshatumika katika njia sizizo sahihi.Mara nyingi nimekuwa nikitembelea ile barabara ambayo inayojengwa ili kuunganisha na daraja letu la Kigamboni laini kila siku ukifika pale utaambiwa inakamlika mwezi ujao mara inakamilika mwaka ujao kila siku ni itakamilika itakamilika lakini hadi hii leo bado, alisema.Mhagama pia aliitaka bodi hiyo kuhakikisha kuwa inafuatilia miradi yote ambayo imewekezwa kupitia fedha za wanachama na kama kuna tatizo hatua za haraka zichukuliwe ili kuweza kuokoa fedha za wanacha zisingizwe eneo lisilokuwa na tija.Mhagama alisisitiza bodi hiyo kuhakikisha inasimamia nidhamu ya matumizi ya fedha, usimamizi wa mapato na kuziba mianya ya upotevu wa fedha kwa kuwa na mfumo wa kieletroniki wa kudhibiti mapato na matumizi.Pia alitumia fursa hiyo kumuagiza Mkurugenzi Mkuu wa NSSF, William Erio kuhakikisha wanaunganisha na makao makuu ofisi zote kanda na mikoa ili kuweza kuona mapato na matumizi ya kila ofisi.Pia ameiagiza bodi hiyo kuja na mikakati unaotekelezeka wa kuhakikisha inaongeza wanachama hususani wale walio kwenye sekta isiyo rasmi ambao ni wengi wako nje ya mfumo wa hifadhi ya jamii.Pia Mhagama alitumia fursa hiyo kuiagiza NSSF na Mfuko wa Hifadhi ya Jamii kwa Watumishi wa Umma PSSSF kuwa na mfuko maalumu utakaotumika kulipa mafao kwa wastaafu kwa wakati.Naziagiza NSSF na PSSSF muanzishe mfuko wa kulipa, ikiwa na maana mstaafu akistaafu leo basi apewe fedha zake kwa wakati, sitapenda kusikia masuala ya kumwambia, joo kesho, njoo kesho, alisema.Aidha, Mhagama alisema kuwa hadi kufikia mwezi Juni, mwaka huu, sekta ya hifadhi ya jamii ilikuwa na uwekezaji wenye thamani ya Sh trilioni 11.79 katika miradi mbalimbali ambayo imekuwa chachu ya maendeleo na kutoa huduma.  <topic>: kitaifa 